
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός υπηρεσιών ενταχθέντων στον ΕΦΚΑ 
Φορέων, οι οποίες διατηρούνται σε ισχύ ως οργα¬ 
νικές μονάδες του ΕΦΚΑ. 

2 Τροποποίηση της συστατικής πράξης της Κοι¬ 
νωφελούς Επιχείρησης Δήμου Πρεσπών, όπως 
αυτή μετατράπηκε σε Κοινωφελή Επιχείρηση με 
την αριθμ. 21495/1477/10-5-2010 (ΦΕΚ 767/τ.Β7 
3-6-2010) απόφαση του Γενικού Γραμματέα Πε¬ 
ριφέρειας Δυτικής Μακεδονίας και τροποποι¬ 
ήθηκε μεταγενέστερα με την αριθμ. 880/370/ 
11-4-2011 (ΦΕΚ 1068/τ.Β731-5-2011) απόφαση 
της Γενικής Γραμματέως Αποκεντρωμένης Διοίκη¬ 
σης Ηπείρου-Δυτικής Μακεδονίας. 

3 Άρση αδείας ίδρυσης και λειτουργίας Μουσικής 

Σχολής με την επωνυμία «ΑΜΑΡΥΝΘΙΟΣ ΜΟΥΣΙ- 
Κ Η ΣΧΟΛΗ». _ 

4 Έγκριση υπερωριακής εργασίας πολιτικού προ¬ 
σωπικού του Μ.Τ.Α., έτους 2017. 

ΔΙΟΡΘΩΣΕΙΣ ΣΦΑΛΜΑΤΩΝ 

5 Διόρθωση σφάλματος στην αριθμ. Φ.37958/ 
2016/0008634/20-03-2017 απόφαση του Γενι¬ 
κού Γραμματέα της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου, που 
δημοσιεύθηκε στο ΦΕΚ 1162/τ. Β704.04.2017. 


ΑΠΟΦΑΣΕΙΣ 

Αριθμ. οικ. 11863/380 9 (1) 

Καθορισμός υπηρεσιών ενταχθέντων στον ΕΦΚΑ 
Φορέων, οι οποίες διατηρούνται σε ισχύ ως ορ¬ 
γανικές μονάδες του ΕΦΚΑ. 

ΟΙ ΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. των παρ. 2 και 3 του άρθρου 69ΙΒ το οποίο προστέ¬ 


θηκε στο ν. 4387/2016 με το άρθρο 51 του ν. 4445/2016 
(Α' 236), 

β. του εδαφίου γ της παρ. 1 του άρθρου 101 του 
ν. 4387/2016. 

2. Την αριθ. 28 απόφαση του Δ.Σ. του ΕΦΚΑ που ελήφθη 
στην 6/9-2-2017 συνεδρίαση του (ΑΔΑ Ψ1ΞΛ465ΧΟΘ- 
Ρ0Ψ). 

3. Τις διατάξεις: 

α) των άρθρων 5,33 παρ. 3 περ. α) και β), 34 και 36 του 
ν. 3655/2008 (Α' 58), 

β) των άρθρων 13,15 και 17 του π.δ. 154/2006 (Α' 167) 
«Οργανισμός ΟΑΕΕ», 

γ) του π.δ. 266/1989 (Α' 127) «Οργανισμός ΙΚΑ». 

4. Τις διατάξεις των άρθρων 4,13,14,23,25 και 44 του 
π.δ. 266/1989 (Α' 127), 

του άρθρου 36 παρ. 2 του ν. 3518/2006 (Α' 27), 
του άρθρου 1 παρ. 5 της Φ80000/28375/1942/ 
9-1-2013 (Β' 38) κοινής υπουργικής απόφασης, 
του άρθρου πρώτο υποπαρ. ΙΑ8 παρ. 2 του 
ν. 4254/2014 (Α'85), 

του άρθρου 138 παρ. 5 περ. β του ν. 4052/2012 (Α' 41), 
του άρθρου 8 του π.δ. 42/2006 (Α' 68), 
του άρθρου 3 του π.δ. 53/2005 (Α' 85). 

5. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο το π.δ. 63/2005 (Α' 98). 

6. Τις διατάξεις του π.δ. 80/2016 «Ανάληψη υποχρεώ¬ 
σεων από τους διατάκτες» (Α' 145). 

7. Την αριθμ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

8. Η αριθ. πρωτ. οικ. 54051/Δ9.14200/22-11-2016 
(Β' 3801) απόφαση του Πρωθυπουργού και της Υπουρ¬ 
γού Εργασίας, Κοινωνικής Ασφάλισης και Κοινωνικής Αλ¬ 
ληλεγγύης «Τροποποίηση της αριθ. Οικ. 44549/Δ9.12193 
από 8-10-2015 απόφασης του Πρωθυπουργού και του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης «Ανάθεση αρμοδιοτήτων στον Υφυ¬ 
πουργό Εργασίας, Κοινωνικής Ασφάλισης και Κοινωνικής 
Αλληλεγγύης, Αναστάσιο Πετρόπουλο», όπως ισχύει. 

9. Το γεγονός ότι από τις διατάξεις της απόφασης 
αυτής προκαλείται ετησίως δαπάνη ύψους 255.840 € 
σε βάρος του προϋπολογισμού του ΕΦΚΑ (ΚΑΕ 0238), 

Τεύχος ΒΊ 599/10.05.2017 


η οποία για το τρέχον έτος περιορίζεται στο ποσό των 
170.560 € με απόφαση ανάληψης υποχρέωσης ΑΑΥ Μ2/ 
4-1-2017 (ΑΔΑΨΡΟΜ465ΧΠΙ-ΝΝΧ) σύμφωνα μεταΔΙΟΙΔ/ 
Φ01/375/2017 και ΔΙΟΙΔ/Φ01/621/2017 έγγραφα της 
Δ/νσης Οικονομικής Διαχείρισης του ΕΦΚΑ, αποφασί¬ 
ζουμε: 

Τη διατήρηση σε ισχύ, ως υπηρεσιών του ΕΦΚΑ, των 
παρακάτω οργανικών μονάδων των ενταχθέντων στον 
ΕΦΚΑ Φορέων (ΙΚΑ-ΕΤΑΜ, ΟΑΕΕ,ΤΑΥΤΕΚΩ, ΕΤΑΑ) με την 
ίδια οργανωτική δομή, αρμοδιότητες και προσωπικό ως 
εξής: 

1. Της Διεύθυνσης Διεθνών Ασφαλιστικών Σχέσεων 
(τ. ΙΚΑ-ΕΤΑΜ), η οποία υπάγεται στη Γενική Διεύθυνση 
Απονομής Συντάξεων. 

2. Της Διεύθυνσης Επιθεώρησης Υπηρεσιών Ασφάλι¬ 
σης (αφορά Μισθωτούς) (τ. ΙΚΑ-ΕΤΑΜ), η οποία υπάγεται 
απευθείας στο Διοικητή Ε.Φ.Κ.Α. 

3. ΤουΤμήματος Ακίνητης Περιουσίας (τ. ΙΚΑ-ΕΤΑΜ),το 
οποίο υπάγεται στη Διεύθυνση Στέγασης και Τεχνικών 
Υπηρεσιών του Ε.Φ.Κ.Α., της Γενικής Διεύθυνσης Οικονο¬ 
μικών Υπηρεσιών και Διοικητικής Υποστήριξης. 

4. Του Τμήματος Συγχωνευόμενων Ταμείων και Επι¬ 
κουρικής Σύνταξης (τ. ΙΚΑ-ΕΤΑΜ), το οποίο υπάγεται στη 
Διεύθυνση Απονομής Συντάξεων της Γενικής Διεύθυνσης 
Απονομής Συντάξεων. 

5. ΤουΤμήματοςΔιαδοχικής Ασφάλισης (τ. ΙΚΑ-ΕΤΑΜ), 
το οποίο υπάγεται στη Διεύθυνση Απονομής Συντάξεων 
της Γενικής Διεύθυνσης Απονομής Συντάξεων. 

6. Του Τμήματος Παροχών (τ. Δ/νση Κατ' Οίκον Φρο¬ 
ντίδας Συνταξιούχων ΙΚΑ-ΕΤΑΜ), το οποίο υπάγεται στη 
Διεύθυνση Λοιπών Παροχών της Γενικής Διεύθυνσης 
Καταβολής Παροχών Υγείας. 

7. Του Τμήματος Τύπου και Δημοσίων Σχέσεων 
(τ. ΙΚΑ-ΕΤΑΜ), το οποίο υπάγεται απευθείας στο Διοικητή 
Ε.Φ.Κ.Α. 

8. Του Τοπικού Υποκαταστήματος Ασφαλισμένων 
του Εντασσόμενου Κλάδου Σύνταξης του ΤΑΠ-ΟΤΕ 
(τ. ΙΚΑ-ΕΤΑΜ), το οποίο υπάγεται απευθείας στο Διοικητή 
Ε.Φ.Κ.Α. 

9. Του Τοπικού Υποκαταστήματος Ασφαλισμένων του 
Τομέα Ασφάλισης Προσωπικού ΔΕΗ (τ. ΙΚΑ-ΕΤΑΜ), το 
οποίο υπάγεται απευθείας στο Διοικητή Ε.Φ.Κ.Α. 

10. Του Τοπικού Υποκαταστήματος Ασφαλισμένων των 
Εντασσόμενων Ταμείων και Κλάδων, ΤΣΠ-ΑΤΕ,ΤΣΠ-ΕΤΕ, 
ΤΑΠ-ΕΤΒΑ και ΤΑΠΑΕ- ΕΘΝΙΚΗ (τ. ΙΚΑ-ΕΤΑΜ), το οποίο 
υπάγεται απευθείας στο Διοικητή Ε.Φ.Κ.Α. 

11. Του Τοπικού Υποκαταστήματος Ασφαλισμένων 
του Εντασσόμενου ΤΣΠ - ΗΣΑΠ και του Εντασσόμενου 
κλάδου σύνταξης ΤΣΕΑΠΓΣΟ (τ. ΙΚΑ - ΕΤΑΜ), το οποίο 
υπάγεται απευθείας στο Διοικητή Ε.Φ.Κ.Α. 

12. Της Διεύθυνσης Επιθεώρησης (αφορά μη Μισθω¬ 
τούς) (τ. ΟΑΕΕ), η οποία υπάγεται απευθείας στο Διοικητή 
Ε.Φ.Κ.Α. 

Επίσης στη Δ/νση Επιθεώρησης υπάγονται: 

12.1 Το Αυτοτελές Τμήμα Εσωτερικού Ελέγχου 
(τ.ΤΑΥΤΕΚΩ). 

12.2Το Αυτοτελές Τμήμα Επιθεώρησης (τ. ΕΤΑΠ ΜΜΕ). 


12.3 Το Τμήμα Ελέγχου και Ασφάλισης Εσόδων 
(τ. ΕΤΑΑ). 

12.4 Το Τμήμα Ελέγχου Παροχών και Δαπανών 
(τ. ΕΤΑΑ). 

13.ΤουΤμήματος Αξιοποίησης Περιουσίας και Επεν¬ 
δύσεων (τ. ΟΑΕΕ), το οποίο υπάγεται στη Διεύθυνση Οι¬ 
κονομικής Διαχείρισης της Γενικής Δ/νσης Οικονομικών 
Υπηρεσιών και Διοικητικής Υποστήριξης. 

Μ.ΤουΤμήματος Εκκαθάρισης Συντάξεων (τ. ΟΑΕΕ), 
το οποίο υπάγεται στη Διεύθυνση Απονομής Συντάξεων 
της Γενικής Διεύθυνσης Απονομής Συντάξεων. 

15. Της Διεύθυνσης Εισφορών των τομέων Μηχανικών 
και ΕΔΕ (τ. ΕΤΑΑ), η οποία υπάγεται απευθείας στο Διοι¬ 
κητή Ε.Φ.Κ.Α., ως εκτελεστική υπηρεσία. 

16. Της Διεύθυνσης Ασφάλισης του τομέα Ασφάλισης 
Νομικών (τ. ΕΤΑΑ), η οποία υπάγεται απευθείας στο Δι¬ 
οικητή Ε.Φ.Κ.Α., ως εκτελεστική υπηρεσία. 

17. Της Διεύθυνσης Ασφάλισης Παροχών ΟΠΑΔ 
(τ. ΙΚΑ-ΕΤΑΜ), η οποία υπάγεται απευθείας στον Διοικητή 
Ε.Φ.Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2017 
Ο Υφυπουργός Εργασίας, 

Κοινωνικής Ασφάλισης Ο Αναπληρωτής Υπουργός 

και Κοινωνικής Αλληλεγγύης Οικονομικών 

ΑΝΑΣΤΑΣΙΟΣ ΠΕΤΡΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 57284 _ (2) 

Τροποποίηση της συστατικής πράξης της Κοι¬ 
νωφελούς Επιχείρησης Δήμου Πρεσπών, όπως 
αυτή μετατράπηκε σε Κοινωφελή Επιχείρηση με 
την αριθμ. 21495/1477/10-5-2010 (ΦΕΚ 767/τ.Β/ 
3-6-2010) απόφαση του Γενικού Γραμματέα Πε¬ 
ριφέρειας Δυτικής Μακεδονίας και τροποποι¬ 
ήθηκε μεταγενέστερα με την αριθμ. 880/370/ 
11-4-2011 (ΦΕΚ 1068/τ.Β'/31-5-2011) απόφαση 
της Γενικής Γραμματέως Αποκεντρωμένης Διοί¬ 
κησης Ηπείρου-Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 103 και 280 του ν. 
3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα-Καλλικρά- 
της» (ΦΕΚ 87/τ.Α77-6-2010). 

2. Τις διατάξεις του π.δ. 141/2010 «Οργανισμός της 
Αποκεντρωμένης Διοίκησης Ηπείρου-Δυτικής Μακεδο¬ 
νίας» (ΦΕΚ 234/τ.Α 727-12-2010). 

3. Τις διατάξεις του άρθρου 16 του ν.4147/2013 (ΦΕΚ 
98/τ.Α726-4-2013) Κύρωση της από 31.12.2012 πράξης 
Νομοθετικού Περιεχομένου «Ρυθμίσεις κατεπειγόντων 

θεμάτων αρμοδιότητας των Υπουργείων Εσωτερικών, 
Εργασίας, Κοινωνικής Ασφάλισης και Πρόνοιας, Δημό- 
σιαςΤάξης και Προστασίαςτου Πολίτη,της Γενικής Γραμ¬ 
ματείας της Κυβέρνησης και του Υπουργού Επικράτειας 
και άλλες διατάξεις. 

4. Τις διατάξεις των άρθρων 253 και 254 του ν.3463/ 
2006 (ΦΕΚ114/τ.Α78-6-2006) «Κύρωση του Κώδικα Δή¬ 
μων και Κοινοτήτων», όπωςτροποποιήθηκαν μεταγενέ¬ 
στερα και ισχύουν. 

5. Τις διατάξεις του άρθρου 56 του ν.4257/2014(ΦΕΚ 
93/τ.Α714-4-2014) και την πράξη 4 του Υπουργικού 
Συμβουλίου της 6-2-2015 (ΦΕΚ 24/τ.Α76-2-2015) με την 
οποία έγινε αποδεκτή η παραίτηση της Γενικής Γραμ¬ 
ματέα Αποκεντρωμένης Διοίκησης Ηπείρου - Δυτικής 
Μακεδονίας. 

6. Την υπ' αριθ. 21495/1477/10-5-2010 (ΦΕΚ 767/τ.Β7 
3-6-2010) απόφαση του Γενικού Γραμματέα Περιφέρειας 
Δυτικής Μακεδονίας, περί μετατροπής της Δημοτικής 
Επιχείρησης Τουρισμού, Πολιτισμού, Αθλητισμού και 
Ενημέρωσης του Δήμου Πρεσπών σε Κοινωφελή Επι¬ 
χείρηση του ν.3463/2006. 

7. Την υπ' αριθ. 880/370/11 -4-2011 (ΦΕΚ 1068/τ.Β731- 
5-2011) απόφαση της Γενικής Γραμματέως Αποκεντρω¬ 
μένης Διοίκησης Ηπείρου-Δυτικής Μακεδονίας περί 
τροποποίησης του καταστατικού της Κοινωφελούς Επι¬ 
χείρησης του Δήμου Πρεσπών. 

8. Την αριθμ. 47/2017(σε ορθή επανάληψη) απόφαση 
του Δημοτικού Συμβουλίου Πρεσπών περί τροποποίη¬ 
σης του καταστατικού της Κοινωφελούς Επιχείρησης, ως 
προς τους σκοπούς αυτής, αποφασίζουμε: 

Τροποποιούμε την αριθ. 21495/1477/10-5-2010 
(ΦΕΚ 767/τ.Β73-6-2010) απόφαση του Γενικού Γραμ¬ 
ματέα Περιφέρειας Δυτικής Μακεδονίας όπως τρο¬ 
ποποιήθηκε μεταγενέστερα με την αριθμ. 880/370/ 
11-4-2011 (ΦΕΚ 1068/τ.Β731-5-2011) απόφαση της 
Γενικής Γραμματέας Αποκεντρωμένης Διοίκησης Ηπεί¬ 
ρου-Δυτικής Μακεδονίας, ως προς τους σκοπούς της 
επιχείρησης, ως εξής: 

Α. Της κοινωνικής προστασίας και αλληλεγγύης και 
συγκεκριμένα: 

α) Η εφαρμογή πολιτικών ή συμμετοχή σε δράσεις που 
αποσκοπούν στην υποστήριξη και κοινωνική φροντίδα 
της βρεφικής και παιδικής ηλικίας, της τρίτης ηλικίας και 
λοιπών ευπαθών πληθυσμιακών ομάδων και η μελέτη 
και εφαρμογή σχετικών κοινωνικών προγραμμάτων (π.χ. 
βρεφονηπιακός ή παιδικός σταθμός, ΚΔΑΠ, Δημοτικό 
Ιατρείο, ΚΗΦΗ, Βοήθεια στο σπίτι, κ.λπ.). 

β) Η σχεδίαση, η οργάνωση, ο συντονισμός και η 
εφαρμογή προγραμμάτων και πρωτοβουλιών για την 
πρόληψη της παραβατικότητας. 

γ) Στην εφαρμογή πολιτικών ή στη συμμετοχή σε 
δράσεις και προγράμματα, που στοχεύουν στη μέριμνα, 
υποστήριξη και φροντίδα ειδικών και ευάλωτων ομά¬ 
δων πληθυσμού με την παροχή ανάλογων υπηρεσιών. Ο 
σχεδιασμός και εφαρμογή προγραμμάτων ή συμμετοχή 
σε προγράμματα και δράσεις για την ένταξη αθίγγανων, 
παλιννοστούντων ομογενών, μεταναστών και προσφύ¬ 
γων στην κοινωνική, οικονομική και πολιτιστική ζωή της 


τοπικής κοινωνίας. Η στήριξη των απόρων με δημιουρ¬ 
γία ή/και συμμετοχή σε δράσεις και προγράμματα για 
την επισιτιστική ή άλλη συνδρομή. 

δ) Στην προώθηση και ανάπτυξη του εθελοντισμού και 
της κοινωνικής αλληλεγγύης με τη δημιουργία τοπικών 
δικτύων κοινωνικής αλληλεγγύης, εθελοντικών οργανώ¬ 
σεων και ομάδων εθελοντών που θα δραστηριοποιού¬ 
νται για την επίτευξη των στόχων και την υποβοήθηση 
του έργου της κοινωνικής προστασίας και αλληλεγγύης 
του δήμου. 

ε) Στη διαχείριση και λειτουργία υποδομών φιλοξενί¬ 
ας του Δήμου σε εθελοντές, ΚΑΠΗ ιατρούς υπηρεσίας 
υπαίθρου και λοιπές κοινωνικές ομάδες, με σκοπό την 
παροχή κοινωνικών υπηρεσιών και υλοποίηση πολιτι¬ 
στικών ανταλλαγών και συνεργασιών με άλλους ΟΤΑ 
και λοιπούς φορείς από την Ελλάδα και το εξωτερικό. 

Β. Παιδείας, πολιτισμού και αθλητισμού και συγκεκρι¬ 
μένα: 

α) Η ανάπτυξη δράσεων για την καλλιέργεια της πο¬ 
λιτιστικής παιδείας των κατοίκων της περιοχής, μέσω 
της ίδρυσης και λειτουργίας εργαστηρίων (εικαστικών, 
μουσικών, θεατρικών, φωτογραφίας κλπ), βιβλιοθηκών, 
σχολών μουσικής, χορού, ζωγραφικής και γλυπτικής, 
σχολών σύγχρονης καλλιτεχνικής παιδείας, μουσικών 
συνόλων (χορωδιών, ορχηστρών, φιλαρμονικών κ.λπ.), 
πινακοθήκης, πολιτιστικών και πνευματικών κέντρων. 

β) Στην ανάπτυξη συνεργασίας με τους πολιτιστικούς 
φορείς και ομάδες του τόπου, με τα ερασιτεχνικά σω¬ 
ματεία, τις ομάδες και τα συγκροτήματα, την εκπαιδευ¬ 
τική και καλλιτεχνική κοινότητα του Δήμου, καθώς και 
την παροχή με κάθε δυνατό τρόπο ηθικής βοήθειας 
και υλικοτεχνικής υποστήριξης, με στόχο την ενίσχυση 
της τοπικής καλλιτεχνικής δημιουργίας. Συγκεκριμένα, 
ίδρυση, λειτουργία καθώς και υποστήριξη λειτουργίας 
παραδοσιακών σχολών, λαογραφικών μουσείων και 
εργαστηρίων, διαπολιτιστικών κέντρων και κέντρων 
προστασίας και ανάδειξης της πολιτιστικής παράδοσης, 
όλων ανεξαιρέτως των κατοίκων και ομάδων του Δήμου. 

γ) Η προστασία μουσείων, μνημείων, σπηλαίων, καθώς 
και αρχαιολογικών και ιστορικών χώρων της περιοχής 
και των εγκαταστάσεων τους που δεν ανήκουν στην 
αρμοδιότητα του υπουργείου Πολιτισμού. 

δ) Η προώθηση της δια βίου μάθησης των κατοίκων με 
την δημιουργία και λειτουργία εκπαιδευτικών κέντρων 
και κέντρων δια βίου μάθησης, Η αξιοποίηση παραδο¬ 
σιακών και ιστορικών σχολικών κτιρίων και κτιρίων που 
παραχωρούνται από διάφορους φορείς. 

ε) Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων και η προώθηση 
πολιτιστικών ανταλλαγών, σε εθνικό, ευρωπαϊκό και 
διεθνές επίπεδο, σύμφωνα με την κείμενη νομοθεσία. 

στ) Ο σχεδιασμός και εφαρμογή προγραμμάτων 
προβολής του Δήμου και η ανάπτυξη του πολιτιστικού 
τουρισμού που δεν έχει εμπορικό χαρακτήρα και δεν 
αλλοιώνει τον κοινωφελή χαρακτήρα της επιχείρησης. 

ζ) Η κατασκευή, συντήρηση και διαχείριση αθλητικών 
εγκαταστάσεων, η προώθηση και εφαρμογή προγραμ- 

μάτων μαζικού αθλητισμού και η διοργάνωση αθλητικών 
εκδηλώσεων. 

Γ. Περιβάλλοντος και συγκεκριμένα: 

α) Η εκπόνηση τοπικών προγραμμάτων για την προ¬ 
στασία και αναβάθμιση του φυσικού, αρχιτεκτονικού 
και πολιτιστικού περιβάλλοντος, την ευαισθητοποίη- 
ση των δημοτών σε αντίστοιχα θέματα, την προώθηση 
της περιβαλλοντικής επιμόρφωσης, του οικολογικού 
τουρισμού και της συνεργασίας με εξειδικευμένους 
Πανεπιστημιακούς και Δημόσιους Οργανισμούς και 
Επιχειρήσεις Κοινής Ωφέλειας, μη Κυβερνητικές Ορ¬ 
γανώσεις και Αστικές μη Κερδοσκοπικές Εταιρείες, που 
στόχο έχουν την ορθολογική διαχείριση των περιβαλ¬ 
λοντικών πόρων. 

β) Η προστασία και διαχείριση των υδάτινων πόρων, 
της χλωρίδας και πανίδας της περιοχής, η προστασία 
του εδάφους και των εσωτερικών υδάτων από την αλιεία 
και η καταπολέμηση της ρύπανσης στην περιοχή του 
Δήμου Πρεσπών. 

γ) Η ίδρυση και λειτουργία εργαστηρίων και σφαγείων. 

ε) Η μελέτη, διαχείριση και εκτέλεση προγραμμάτων 
οικιστικής και πολεοδομικής ανάπτυξης. 

στ) Η ανάπλαση περιοχών όπου αναπτύσσεται εκμε¬ 
τάλλευση ορυκτού πλούτου και εγκαθίστανται μονάδες 
επεξεργασίας αποβλήτων. 

Α. Ανάπτυξης και συγκεκριμένα: 

α) Η εκπόνηση και εφαρμογή προγραμμάτων έρευνας, 
τεχνολογικής ανάπτυξης και καινοτομίας για την ανά¬ 
πτυξη της περιοχής των Πρεσπών. Η προβολή τοπικών 
προϊόντων (φασόλι Πρεσπών,Τσιρόνι Πρεσπών κ.λπ.). 

β) Στην έρευνα και σχεδίαση μελετών και προγραμμά¬ 
των για τη δημιουργία υποδομών και επιχειρήσεων, που 
θα προστατεύουν το περιβάλλον και τη δημόσια υγεία. 

γ) Στην εφαρμογή μελετών ψηφιακήςτεχνολογίας και 
στην υλοποίηση προγραμμάτων υπηρεσιών ευρυζωνι- 
κών δικτύων. 

δ) Στη συνεργασία με τα Ανώτατα Εκπαιδευτικά και 
Τεχνολογικά Ιδρύματα σε τοπικό, περιφερειακό, εθνικό 
και ευρωπαϊκό επίπεδο. 

ε) Στο σχεδίασμά και υλοποίηση δράσεων, για την 
υποστήριξη και ανάπτυξη του Δημοτικού έργου και 
που σχετίζονται άμεσα με τις κύριες δραστηριότητες 
της Κοινωφελούς Επιχείρησης. 

Ε. Ποιότητας Ζωής και ΕύρυθμηςΛειτουργίαςτων Πό¬ 
λεων και των Οικισμών και συγκεκριμένα: 

Οργάνωση της δημοτικής συγκοινωνίας με βάση την 
κείμενη νομοθεσία. 

Κάθε άλλη δράση που εντάσσεται στους σχετικούς 
τομείς του άρθρου 75 του Κώδικα Δήμων και Κοινο¬ 
τήτων, ακόμα και αν δεν αναφέρεται ρητά στο παρόν 
και εφόσον η δράση αυτή, σχετίζεται άμεσα με την 
κύρια δραστηριότητα που ασκεί η Κοινωφελής Επι¬ 
χείρηση. 

Από τους σκοπούς αυτούς εξαιρούνται: 

• η παροχή υπηρεσιών για την καθαριότητα των κοι¬ 
νόχρηστων χώρων του Δήμου. 

• η αποκομιδή απορριμμάτων. 

• η δημιουργία και συντήρηση του πρασίνου. 


• η λειτουργία κοιμητηρίων και κέντρων αποτέφρωσης 
νεκρών. 

• οι παραχωρηθείσες στους ΟΤΑ κρατικές αρμοδιότη¬ 
τες, όπως περιγράφονται στο άρθρο 75 παρ. II του ΔΚΚ 
(ν.3463/2006). 

Η παράλληλη επιδίωξη περισσότερων κατά τα ανωτέ¬ 
ρω σκοπών, οι οποίοι είναι μεταξύ τους συναφείς, αλλά 
δεν έχουν εμπορικό ή βιομηχανικό χαρακτήρα, όπως 
η τουριστική προβολή της περιοχής, η προώθηση της 
απασχόλησης κ.λπ. 

Κατά τα λοιπά εξακολουθεί να ισχύει η αριθ. 159/2009 
(ΦΕΚ 767/τ.Β'/3-6-2010) απόφαση του Δημοτικού Συμ¬ 
βουλίου Πρεσπών, περί μετατροπής της Δημοτικής Επι¬ 
χείρησης Τουρισμού, Πολιτισμού, Αθλητισμού και Ενη¬ 
μέρωσης του Δήμου Πρεσπών σε Κοινωφελή Επιχείρηση 
του ν.3463/2006, όπως τροποποιήθηκε μεταγενέστερα 
με την αριθμ. 21/2011 (ΦΕΚ 1068/τ.Β'/31-5-2011) από¬ 
φαση του Δημοτικού Συμβουλίου Πρεσπών. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Πρεσπών για το 
οικονομικό έτος 2017 και για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 28 Απριλίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 


Αριθμ. απόφ. 288 (3) 

Άρση αδείας ίδρυσης και λειτουργίας Μουσικής 
Σχολής με την επωνυμία «ΑΜΑΡΥΝΘΙΟΣ ΜΟΥ¬ 
ΣΙΚΗ ΣΧΟΛΗ». 

Η ΔΗΜΑΡΧΟΣ ΕΡΕΤΡΙΑΣ 

Έχοντας υπόψη: 

α.Το άρθρο 75 παρ. I τομέας στ στοιχείο 28 ν.3463/2006, 
όπως προστέθηκε με την παρ. 4 του άρθρου 94 του 
ν. 3852/2010. 

β. Την παρ. 1 ζ του άρθρου 58 του ν. 3852/2010. 
γ. Τις διατάξεις του ν. 299/1976 «Περί ρυθμίσεως θε¬ 
μάτων αφορούντων εις τον κανονισμό λειτουργάς των 
ιδιωτικών μουσικών ιδρυμάτων (ΦΕΚ 90/Α/1976). 

δ. Τις διατάξεις του β.δ. 16/1966 «Περί ιδρύσεως ιδιω¬ 
τικών μουσικών ιδρυμάτων», άρθρο 7 παρ. 1 εδ. α, (ΦΕΚ 
7/τ.Α'/15.1.1966). 

ε. Το άρθρο 10 του ν.3207/2003 «Ρύθμιση Θεμάτων 
Ολυμπιακής προετοιμασίας και άλλες διατάξεις». 

στ. Την αρ. ΥΠΠΟ/78036/2473/19-10-2004 υπουργική 
απόφαση «Καθορισμός προδιαγραφών κτιρίων για στέ¬ 
γαση Μουσικού Εκπαιδευτηρίου» (ΦΕΚ 1595/Β/2004). 

ζ. Την αρ. ΥΠΠΟ/Οικ. 38573/1216/31-3-11 «Διεκπε¬ 
ραίωση και χορήγηση άδειας λειτουργίας...» (ΦΕΚ 693/ 
29-4-2011 Τεύχος Β'). 

η.Τον. 3919/2011 «Για την κατάργηση αδικαιολογήτων 
περιορισμών στην πρόσβαση και άσκηση επαγγελμά¬ 
των....», 

θ. Την υπ’ αριθμ. 17512/21-7-1992 (ΦΕΚ 509/τ.Β7 
6-8-1992) άδεια ίδρυσης και λειτουργίας της Αμαρυνθίου 
Μουσικής Σχολής ΑΛΛΕΓΚΡΟ, 
ι. Το με αρ. πρωτ. 117717/2952/1246/882/4-4-2017 
έγγραφο του Υπουργείου Πολιτισμού και Αθλητισμού/ 
Δ/νση Καλλιτεχνικής Εκπαίδευσης/Τμήμα Μουσικής 
Εκπαίδευσης και 

κ.Την υπ' αριθμ. 674/2016 απόφαση Δημάρχου με αρ. 
πρωτ. 10.271/10-10-16 του Δήμου Ερέτριας «περί μετα¬ 
βίβασης αρμοδιοτήτων και παροχής εξουσιοδότησης 
υπογραφής αντιστοίχως», αποφασίζουμε: 

Την άρση της άδειας ίδρυσης και λειτουργίας της Μου¬ 
σικής Σχολής με την επωνυμία «Αμαρύνθιος Μουσική 
Σχολή» ιδιοκτησίας Μπαλάφα Φάνη, η οποία στεγάζεται 
σε κτίριο επί της οδού Βασ. Κωνσταντίνου στην Αμάρυν- 
θο Εύβοιας, σε εφαρμογή του αρ. 7 παρ. 1 εδαφ. Α του 
(δ) σχετικού, καθώς σύμφωνα με το (ι) σχετικό δεν έχει 
λειτουργήσει πάνω από δύο σχολικά έτη από την ημερο¬ 
μηνία έκδοσης της άδειας ίδρυσης και λειτουργίας της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερέτρια, 28 Απριλίου 2017 
Η Δήμαρχος 

ΑΜΦΙΤΡΙΤΗ ΑΛΗΜΠΑΤΕ 


Αριθμ. απόφ. Φ.479.4/ ΑΔ.4681/Σ.1952 (4) 

Έγκριση υπερωριακής εργασίας πολιτικού προ¬ 
σωπικού του Μ.Τ.Α., έτους 2017. 

Ο ΠΡΟΕΔΡΟΣ 

ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

ΤΟΥ ΜΕΤΟΧΙΚΟΥ ΤΑΜΕΙΟΥ ΑΕΡΟΠΟΡΙΑΣ (Μ.Τ.Α.) 

Έχοντας υπόψη: 

1. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176 Α'). 

2. Τις εγγεγραμμένες πιστώσεις στους ΚΑΕ 0261,0561, 
0562, 0563, 0564, 0565, 0566, 0567 και 0568 του Π/Υ, 
οικονομικού έτους 2017, του Μ.Τ.Α. 

3. Την αύξηση του φόρτου εργασίας του Μ.Τ.Α. εξ' 
αιτίας της μείωσης του πολιτικού προσωπικού και 
της μη αντικατάστασής του, γεγονός που καθιστά 
αναγκαία την εργασία του υπάρχοντος προσωπικού 
και πέραν του κανονικού ωραρίου για τη διεκπεραί¬ 
ωση του έργου του Μ.Τ.Α, που είναι: η διευθέτηση 
θεμάτων απονομής και καταβολής μερίσματος και 
λοιπών παροχών, όπως επιβάλλεται από την κείμε¬ 
νη νομοθεσία, η επεξεργασία των αποτελεσμάτων 


της απογραφής των μερισματούχων του Ταμείου η 
οποία ολοκληρώθηκε στο τέλος του έτους 2016 και 
ειδικότερα ο εντοπισμός περιπτώσεων αχρεωστήτως 
καταβληθέντων μερισμάτων, διαδικασία που απαιτεί 
χρόνο και προσοχή και ως εκ τούτου δεν είναι εφικτή 
κατά τη διάρκεια του κανονικού ωραρίου εργασίας, η 
τήρηση του Μητρώου Δεσμεύσεων - Ανάληψη Υπο¬ 
χρέωσης (πληθώρα δικαιολογητικών), η ανάρτηση 
πράξεων στο Μητρώο Δημοσίων Συμβάσεων, η συ¬ 
γκέντρωση μηνιαίωςτων απαραίτητων στοιχείων και 
η ενημέρωση του μηχανογραφικού αρχείου για την 
έκδοση αφ'ενός των μερισμάτων καιτης οικονομικής 
ενίσχυσης Ε.Κ.Ο.Ε.Μ.Α. (αποστολή αρχείων στην ΗΔΙ- 
ΚΑ) και αφ' ετέρου των στατιστικών στοιχείων (εσό¬ 
δων - εξόδων) που αποστέλλονται στο Υπουργείο 
Οικονομικών σχετικά με την οικονομική κατάσταση 
του Μ.Τ.Α., η σύνταξη σχεδίων νόμων, κοινών υπουρ¬ 
γικών αποφάσεων που αφορούν στη λήψη μέτρων 
για την εξυγίανση και βιωσιμότητα του Μ.Τ.Α., η συ¬ 
γκέντρωση πληθώρας λογιστικών και στατιστικών 
στοιχείων (Ενιαία Αρχή Πληρωμών σε μηνιαία βάση, 
καθώς και Απολογιστικά στοιχεία Εσόδων - Εξόδων 
στην Εθνική Στατιστική Υπηρεσία, λόγω αυξημένων 
απαιτήσεων του Υπουργείου Οικονομικών), στοιχείων 
για την κατάρτιση Απολογισμού έτους 2016, σύνταξη 
Προϋπολογισμού έτους 2018 και της Δήλωσης Φόρου 
Εισοδήματος φορολογικού έτους 2016, καθώς και η 
διαδικασία σάρωσης όλων των στοιχείων από τους 
ατομικούς φακέλους μετόχων και μερισματούχων, 
για την τήρηση του εν λόγω αρχείου σε ηλεκτρονική 
μορφή. 

4. Το υπ' αριθμ. 2/1 -2-2017 πρακτικό του Διοικητικού 
Συμβουλίου του Μετοχικού Ταμείου Αεροπορίας (Δ.Σ./ 
Μ.Τ.Α.), ΑΔΑ: Ω18Ω46ΨΧΗ5-ΞΡΥ. 

5. Το γεγονός ότι η σχετική δαπάνη ποσού σαράντα 
δύο χιλιάδων τριακοσίων ευρώ (42.300,00 €) συνολικά, 
θα βαρύνει τις πιστώσεις που έχουν αναγραφεί, αντί¬ 
στοιχα, στους ΚΑΕ 0261,0561, 0562, 0563, 0564, 0565, 
0566, 0567 και 0568 του Π/Υ, οικονομικού έτους 2017, 
του Μ.Τ.Α., αποφασίζουμε: 

Ι.Την έγκριση πραγματοποίησης υπερωριακής απα¬ 
σχόλησης, πέρα από το κανονικό ωράριο, για το έτος 
2017, μέχρι τέσσερις χιλιάδες ογδόντα (4.080) ώρες για 
δέκα πέντε (15) μονίμους και Σ.Ε.Ι.Δ. υπαλλήλους του 
Μ.Τ.Α. κατηγοριών ΠΕ,ΤΕ, ΔΕ και μία (1) μόνιμη υπάλληλο 
του ΓΕΑ κατηγορίας ΔΕ - τοποθετημένη στο Μ.Τ.Α., υπό 
την προϋπόθεση ότι η εν λόγω υπερωριακή απασχό¬ 
ληση δεν θα υπερβεί τις (120) ώρες στο εξάμηνο ανά 
υπάλληλο. 

2. Η ανωτέρω υπερωριακή απασχόληση κρίνεται απα¬ 
ραίτητη για την αντιμετώπιση πραγματικών εποχικών, 
εκτάκτων ή επειγουσών υπηρεσιακών αναγκών του 
2017. 

3. Οι κατά τα ως άνω ώρες υπερωριακής απογευματι¬ 
νής απασχόλησης, δεν μπορεί να υπερβαίνουν το προ- 
βλεπόμενο όριο που ο νόμος ορίζει. 

4. Η αντίστοιχη δαπάνη δεν μπορεί να υπερβεί τις πι¬ 
στώσεις που ενεγράφησαν στους οικείους κωδικούς του 
Π/Υ του Μ.Τ.Α. για το 2017. 

5. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2017 
Ο Πρόεδρος 

ΜΙΧΑΗΛ ΠΑΠΑΔΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην αριθμ. Φ.37958/2016/0008634/20-03-2017 από¬ 
φαση του Γενικού Γραμματέα της Αποκεντρωμένης Δι¬ 
οίκησης Πελοποννήσου, Δυτ. Ελλάδας και Ιονίου, που 
δημοσιεύθηκε στο ΦΕΚ1162/τ.Β'/04.04.2017, στη σελίδα 
9967, στη β' στήλη, στον 12ο στίχο, διορθώνεται: 

Το εσφαλμένο: 

«... Φ.53.4/8883/8-8-1016....», 

Στο ορθό: 

«... Φ.53.4/8883/18-8-1016 ...... 

(Από το Εθνικό Τυπογραφείο) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 599/10.05.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























